Արթուր Աղաբեկյան

Արթուր Ալեքսանդրի Աղաբեկյան (նոյեմբերի 24, 1963, Մեծ Թաղեր, Հադրութի շրջան, ԼՂԻՄ, Ադրբեջանական ԽՍՀ), Հայաստանի և Արցախի Հանրապետության պետական և ռազմական գործիչ, խոշոր գործարար, Հայաստանի զինված ուժերի գեներալ-լեյտենանտ, «Արցախի հերոս»։

 Կենսագրություն 
 1986 թ. - ավարտել է Հայաստանի ազգային պոլիտեխնիկական համալսարանը՝ ինժեներ-էլեկտրատեխնիկի մասնագիտությամբ։
 1982-1986 թթ. - ուսման հետ զուգընթաց, աշխատել է Հայաստանի ազգային պոլիտեխնիկական համալսարանի էլեկտրական մեքենաների ամբիոնում՝ որպես լաբորանտ։
 1986-1988 թթ. - եղել է «Հայգյուղմեքենայացում» գիտաարտադրական միավորման գիտական աշխատող։
 1988-1991 թթ. - աշխատել է Ստեփանակերտի կոնդենսատորների գործարանի Հադրութի մասնաճյուղում՝ որպես արտադրամասի պետ։ 
 1988-1994 թթ. - Ա.Աղաբեկյանը գործուն մասնակցություն է ունեցել Արցախյան ազատամարտին։
 1991 թ. - եղել է Հադրութի շրջանի կամավորական ջոկատների համակարգող, պաշտպանական շրջանի առաջին հրամանատարը։
 1992 թ. - մարտին նշանակվել է ԼՂՀ Գերագույն խորհրդի առաջին նախագահ Արթուր Մկրտչյանի խորհրդական։
 1992-1996 թթ. - եղել է ԼՂՀ ՊԲ առաջին պաշտպանական շրջանի հրամանատար։
 1996-1997 թթ. - եղել է ՀՀ զինված ուժերի 1-ին բանակային կորպուսի հրամանատարի տեղակալ։
 1997-1999 թթ. - եղել է ՀՀ զինված ուժերի հարավ-արևելյան բրիգադի հրամանատար։
 1999 թ. - հուլիսին ԼՂՀ Նախագահի հրամանագրով նշանակվել է ԼՂՀ ներքին գործերի նախարար։
 1999 թ. - օգոստոսին ՀՀ կառավարության որոշմամբ նշանակվել է ՀՀ կառավարությանն առընթեր տարածաշրջանային ինտեգրման վարչության պետ։
 2000-2007 թթ. - փետրվարը, ՀՀ նախագահի հրամանագրով, եղել է ՀՀ պաշտպանության նախարարի տեղակալ։
 2000 թ. - Արթուր Աղաբեկյանին շնորհվել է գեներալ-մայորի, 2003թ.՝ գեներալ-լեյտենանտի զինվորական կոչում։
 2000-2007 թթ. - ՀՀ Նախագահի հրամանագրով եղել է ՀՀ Նախագահին առընթեր քաղաքացիության հարցերի և ներման հարցերի հանձնաժողովների կազմում։
 2000 թ. հունիս - 2007 թ. փետրվարը - ՀՀ վարչապետի որոշմամբ եղել է որդեգրման հարցերով հանրապետական հանձնաժողովի անդամ։
 2007 թ. մայիսին - համամասնական ընտրակարգով ՀՅԴ կուսակցության ցանկով ընտրվել է ՀՀ ազգային ժողովի պատգամավոր, նույն տարվա հունիսից մինչև 2009 թ. մայիսը՝ որպես նախագահ, գլխավորել է ՀՀ ԱԺ պաշտպանության, ազգային անվտանգության և ներքին գործերի մշտական հանձնաժողովը։
 2012 թ. սեպտեմբերից մինչև 2017 թ. մարտն - Ա.Աղաբեկյանը զբաղեցրել է ԼՂՀ փոխվարչապետի պաշտոնը։ 
 2017 թ. հոկտեմբերի 13 մինչև 2019 թվականի հունիսի 10-ը եղել է ԱՀ Նախագահի խորհրդական։

 Քաղաքական գործունեություն 

 Շքանշաններ և պարգևներ 
 2006թ. Ռուսաստանի Դաշնության պաշտպանության նախարարի հրամանով պարգևատրվել է «Ռազմական համագործակցություն» մեդալով։
 2007թ.  ԱՄՆ Կանզաս նահանգի Ազգային գվարդիայի հետ պաշտպանության բնագավառում համագործակցության մեջ ունեցած մեծ ավանդի համար պարգևատրվել է Կանզաս նահանգի «Ազգային գվարդիայի բարձրագույն պարգև» շքանշանով։
 2011թ. ԼՂՀ Նախագահի հրամանագրով պարգևատրվել է «Վաչագան Բարեպաշտ» մեդալով։
 2017թ. օգոստոսի 31-ին - Արթուր Ալեքսանդրի Աղաբեկյանին շնորհվել է Արցախի Հանրապետության բարձրագույն՝ Արցախի հերոսի կոչում և պարգևատրվել «Ոսկե արծիվ» շքանշանով։
 ԼՂՀ «Մարտական խաչ» 1-ին աստիճան
 ՀՀ «Մարտական խաչ» 2-րդ աստիճան
 «Սպարապետ Վարդան Մամիկոնյան» շքանշան
 «Հայրենիքին մատուցած ծառայությունների համար» 1-ին աստիճանի շքանշան

 Ծանոթագրություններ 

Կատեգորիա:Արիության մեդալակիրներ
Կատեգորիա:Արցախի հերոսներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:Հայ գործարարներ